Tavarakaupan muodollisuuksien yksinkertaistamista käsittelevän EY-EFTA-sekakomitean päätös N:o 1/2000, tehty 20 päivänä joulukuuta 2000 tavarakaupan muodollisuuksien yksinkertaistamista koskevan yleissopimuksen liitteiden II ja III muuttamisesta



Virallinen lehti nro L 009 , 12/01/2001 s. 0108 - 0109



Tavarakaupan muodollisuuksien yksinkertaistamista käsittelevän EY-EFTA-sekakomitean päätös N:o 1/2000, tehty 20 päivänä joulukuuta 2000 tavarakaupan muodollisuuksien yksinkertaistamista koskevan yleissopimuksen liitteiden II ja III muuttamisesta (2001/11/EY) SEKAKOMITEA, joka ottaa huomioon 20 päivänä toukokuuta 1987 tehdyn tavarakaupan muodollisuuksien yksinkertaistamista koskevan yleissopimuksen(1), ja erityisesti sen 11 artiklan 3 kohdan, sekä katsoo seuraavaa: (1) Passitusilmoituksessa annettavia tietoja koskevat uudet säännökset on sisällytetty yhteisestä passitusmenettelystä 20 päivänä toukokuuta 1987 tehtyyn yleissopimukseen(2). (2) Tämän vuoksi olisi muutettava tavarakaupan muodollisuuksien yksinkertaistamista koskevan yleissopimuksen liitteitä II ja III, ON PÄÄTTÄNYT SEURAAVAA: 1 artikla Tavarakaupan muodollisuuksien yksinkertaistamista koskevan yleissopimuksen liitteitä II ja III muutetaan tämän päätöksen liitteen mukaisesti. 2 artikla Tämä päätös tulee voimaan päivänä, jona se tehdään. Sitä sovelletaan 1 päivästä heinäkuuta 2001. Tehty Brysselissä 20 päivänä joulukuuta 2000. Sekakomitean puolesta Michel Vanden Abeele Puheenjohtaja (1) EYVL L 134, 22.5.1987, s. 2. (2) EYVL L 226, 13.8.1987, s. 2. LIITE A. Muutetaan liite II seuraavasti: 1. Muutetaan 2 artiklan 1 kohdan neljäs virke seuraavasti: "Passituksessa käytettävien lehtien (1, 4 ja 5) sarakkeilla N:o 1 (lukuun ottamatta keskiosaa)2, 3, 4, 5, 6, 8, 15, 17, 18, 19, 21, 25, 27, 31, 32, 33 (ensimmäinen osa vasemmalla), 35, 38, 40, 44, 50, 51, 52, 53, 55 ja 56 on kuitenkin vihreä tausta." 2. Korvataan 6 artiklan 2 kohdan teksti seuraavalla tekstillä: "Passituksessa vaaditaan I liitteen 1 liitteessä olevan mallin mukaisia lehtiä 1, 4 ja 5 tai I liitteen 2 liitteessä olevan mallin mukaisia lehtiä 1/6 ja 4/5 (kahdesti)." 3. Muutetaan liitteen 3 ensimmäisen osan kohta "A. Yleistä" seuraavasti: a) Korvataan 1 kohdan toisen alakohdan seitsemännen luetelmakohdan teksti seuraavalla tekstillä: "- lehti 7, jota käytetään tilastotarkoituksiin määrämaassa (tuontimuodollisuuksia varten),". b) Korvataan 2 kohdan kolmannen alakohdan toisen luetelmakohdan teksti seuraavalla tekstillä: "- vienti + passitus: lehdet 1, 2, 3, 4 ja 5,". c) Korvataan 2 kohdan kolmannen alakohdan neljännen luetelmakohdan teksti seuraavalla tekstillä: "- pelkkä passitus: lehdet 1, 4 ja 5,". 4. Muutetaan liitteen 3 ensimmäisen osan kohta "B. Vaaditut tiedot" seuraavasti: Korvataan toisen alakohdan toisen luetelmakohdan teksti seuraavalla tekstillä: "- passitusmuodollisuudet: sarakkeet 1 (kolmas alajako), 2, 3, 4, 5, 6, 8, 15, 17, 18, 19, 21, 25, 27, 31, 32, 33 (ensimmäinen osa), 35, 38, 40, 44, 50, 51, 52, 53, 55 ja 56 (sarakkeet, joissa on vihreä tausta),". 5. Muutetaan liitteen 3 toisen osan I kohta "Muodollisuudet vientimaassa" seuraavasti: a) Korvataan sarakkeen N:o 33 teksti seuraavalla tekstillä: "33. Tullinimike Merkitään asianomaisen tavaran koodi. Sopimuspuolet voivat päättää, täytetäänkö tämä sarake passituksen ja tavaroiden yhteisöaseman todistamiseksi paitsi silloin, kun yhteisön passitusmenettelystä 20 päivänä toukokuuta 1987 tehty yleissopimus edellyttää sen pakollista täyttämistä." b) Lisätään sarakkeen N:o 40 tekstiin toiseksi alakohdaksi seuraava teksti: "Sopimuspuolet voivat päättää, täytetäänkö tämä sarake passituksen ja tavaroiden yhteisöaseman todistamiseksi paitsi silloin, kun yhteisön passitusmenettelystä 20 päivänä toukokuuta 1987 tehty yleissopimus edellyttää sen pakollista täyttämistä." 6. Muutetaan liitteen 3 toisen osan kohta "II Muodollisuudet kuljetuksen aikana" seuraavasti: Korvataan saraketta N:o 55 "Uudelleenlastaukset" koskevan tekstin teksti seuraavalla tekstillä: "Sarake täytetään yhteisestä passitusmenettelystä 20 päivänä toukokuuta 1987 tehdyn yleissopimuksen määräysten mukaisesti." B. Muutetaan liite III seuraavasti: Korvataan sarakkeen N:o 33: Tullinimike ensimmäisen alajaon teksti seuraavalla tekstillä: "Ensimmäinen alajako: Yhteisössä merkitään yhdistetyn nimikkeistön kahdeksan numeroa. EFTA-maissa merkitään tämän osan vasempaan reunaan harmonoidun tavarankuvaus- ja koodausjärjestelmän kuusi numeroa. Passituksessa ja kun yhteisön passitusmenettelystä 20 päivänä toukokuuta 1987 tehty yleissopimus sitä edellyttää, merkitään harmonoidun tavarankuvaus- ja koodausjärjestelmän vähintään kuusinumeroinen koodi."